**טלוגו דזאם** (בטלוגו: **తెలుగుదేశం పార్టీ**; מילולית: מפלגת ארץ הטלוגו; ידועה כ-**TDP**‏ (**T**elugu **D**esam **P**arty)) היא מפלגה פוליטית הודית הפעילה באנדרה פרדש.

היסטוריה
--------

מפלגת טלוגו דזאם הוקמה במרץ 1982 על ידי נ. ט. ראמה ראו (אנ'), שחקן בתעשיית הסרטים באנדרה פרדש, ששם לעצמו מטרה לעקור את שלטון הקונגרס הלאומי ההודי באנדרה פרדש, בה שלטה המפלגה מהקמת המדינה בנובמבר 1956. בבחירות לאספה המחוקקת של המדינה שהתקיימו בינואר 1983 ניצחו מועמדי המפלגה, שהתמודדו כעצמאים מפני שהמפלגה טרם זכתה במעמד רשמי, וראו הושבע לראש השרים של המדינה. בבחירות ללוק סבהה ב-1984, בהם זכתה הקונגרס, שנישאה על גל של תמיכה עממית בעקבות ההתנקשות באינדירה גנדי, הפכה המפלגה למפלגת האופוזיציה הראשית בלוק סבהה, לאחר שהייתה המפלגה השנייה בגודלה בבית עם 30 מושבים. המפלגה זכתה בשנית בבחירות באנדרה פרדש ב-1985, אך הובסה בבחירות באנדרה פרדש ב-1989 והפכה למפלגת אופוזיציה.

המפלגה מינתה את ראו לנשיא לכל החיים, וכל ההחלטות הפנימיות במפלגה ניתנו בידו, למרות שמספר תפקידים מונו במראית עין של דמוקרטיה פנימית. סגנון מנהיגותו גרם לפרישתם או הפרשתם של חברים בכירים אחרים מהמפלגה, לאחר שראו התנגד לחלוקת סמכויות.

המפלגה שבה לשלטון באנדרה פרדש ב-1994, וראו הושבע בשנית לראש השרים. כהונתו נקטעה כאשר ב-1995 הודח נאידו מנשיאות המפלגה בידי מזכיר המפלגה נ. צ'אנדרבאבו נאידו (אנ') חתנו, לאחר ניסיונו למנות את בנו ליורשו בהנהגת המפלגה. הסיבה הרשמית שניתנה על ידי המתמרדים הייתה מעורבותה של אשתו של ראו, לקשמי פרוואטי (אנ'), בניהול המפלגה, שהביאה לפגיעה התדמית המפלגה. ראו נפטר בתחילת 1996, ואלמנתו פרוואטי ניסתה להקים פלג עצמאי של טלוגו דזאם.

האגף המרכזי במפלגה, בהנהגת נאידו, נבחר פעם נוספת בבחירות באנדרה פרדש ב-1999, אך הקמת תנועת טלנגאנה רשטרה סמיתי (אנ'), שקראה לפיצול מחוזות צפון-מערב אנדרה פרדש למדינה הודית נפרדת בשם טלנגאנה גרם לפיצול במפלגה והחלשתה בשתי מערכות הבחירות ב-2004 ו-2009. לאחר הקמת טלנגאנה ב-2014 שבה המפלגה לשלטון באנדרה פרדש, לצד נוכחות זערורית בטלנגאנה. לאחר הבחירות ב-2019 שבה המפלגה לאופוזיציה באנדרה פרדש, והיא נמצאת בירידה.

לקראת הבחירות ללוק סבהה ב-2024 הודיעה המפלגה על חזרתה לברית הדמוקרטית הלאומית בהובלת מפלגת העם ההודית.

אידאולוגיה
----------

האידאולוגיה של המפלגה היא קלושה למדי. בראשיתה, תחת נ. ט. ראמה ראו, פעלה המפלגה לגייס תמיכה תחת התמיכה לסנטימט הלאומי-טלוגואי, קריאה לאוטונומיה גדולה יותר של ניהול המדינה, ומדיניות רווחה פופוליסטית. ב-1991, לאחר שממשלת פ"ו נרסימהה ראו החלה בליברליזם של כלכלת הודו, תקף ראו בחריפות את המהלך, והתנגד אליו בקמפיין הבחירותבאנדרה פרדש ב-1994. למרות זאת, לאחר שהמפלגה שבה לשלטון היא פעלה לליברליזציבה של הכלכלה, מהפך שהושלם לאחר שנאידו השתלט על המפלגה למרות זאת, נאידו המשיך לשמור על אווירה חברתית סביב המפלגה, והציג תוכניות רווחה נרחבות.

תוצאות בחירות
-------------

| לוק סבהה |
| --- |
| שנה | מושבים | קולות | אחוז | שינוי | תוצאה |
| 1984 | 30 / 541 | 10,132,859 | 4.31% |  | אופוזיציה |
| 1989 | 2 / 529 | 9,909,728 | 3.29% | 28 Decrease | אופוזיציה |
| 1991 | 13 / 534 | 8,223,271 | 2.99% | 11 Increase | אופוזיציה |
| 1996 | 16 / 543 | 9,931,826 | 2.97% | 3 Increase | אופוזיציה |
| 1998 | 12 / 543 | 10,199,463 | 2.77% | 4 Decrease | קואליציה |
| 1999 | 29 / 543 | 13,297,370 | 3.65% | 17 Increase | קואליציה |
| 2004 | 5 / 543 | 11,844,811 | 3.04% | 24 Decrease | אופוזיציה |
| 2009 | 6 / 543 | 10,481,659 | 2.51% | 1 Increase | אפוזיציה |
| 2014 | 16 / 543 | 14,099,230 | 2.55% | 10 Increase | קואליציה |
| 2019 | 3 / 543 | 12,515,345 | 2.04% | 13 Decrease | אופוזיציה |

| האספה המחוקקת של אנדרה פרדש |
| --- |
| שנה | מושבים | קולות | אחוז | שינוי | תוצאה |
| 1983 | 201 / 294 |  |  |  | ממשלה |
| 1985 | 202 / 294 | 10,625,508 | 46.21% | 1 Increase | ממשלה |
| 1989 | 74 / 294 | 10,506,982 | 36.54% | 128Decrease | אופוזיציה |
| 1994 | 216 / 294 | 13,743,842 | 44.14% | 142 Increase | ממשלה |
| 1999 | 180 / 294 | 14,613,307 | 43.87% | 36 Decrease | ממשלה |
| 2004 | 47 / 294 | 13,444,168 | 37.59% | 133 Decrease | אופוזיציה |
| 2009 | 92 / 294 | 11,826,457 | 28.12% | 45 Increase | אופוזיציה |
| 2014 | 102 / 175 |  | 44.9% | 10 Increase | ממשלה |
| 2019 | 23 / 175 | 12,304,668 | 39.17% | 79Decrease | אופוזיציה |
| 
1. ↑  בחירות אלו נערכו במשותף עבור אנדרה פרדש וטלנגאנה, אך התוצאות מתייחסות לפיצול המדינות שנכנס לתוקף לפני כינוסה מחדש של האספה
 |

| האספה המחוקקת של טלנגאנה |
| --- |
| שנה | מושבים | קולות | אחוז | שינוי | תוצאה |
| 2014 | 15 / 119 |  | 14.7% |  | אופוזיציה |
| 2018 | 2 / 119 | 725,714 | 3.51% | 13 Decrease | אופוזיציה |

קישורים חיצוניים
----------------

ויקישיתוף מדיה וקבצים בנושא **טלוגו דזאם** בוויקישיתוף
* אתר האינטרנט הרשמי של טלוגו דזאם
* טלוגו דזאם, ברשת החברתית פייסבוק
* טלוגו דזאם, ברשת החברתית אקס (טוויטר)
* טלוגו דזאם, ברשת החברתית אינסטגרם
* טלוגו דזאם, סרטונים בערוץ היוטיוב
* טלוגו דזאם, באתר אנציקלופדיה בריטניקה (באנגלית)

הערות שוליים
------------

1. 1 2 3 4  K. C. Suri, "Telugu Desam Party: Rise and Prospects for Future", **Economic and Political Weekly** vol. 39, no. 14/15, 2004, עמ' 1481–90‏, JSTOR 4414865
2. ↑  Amarnath K Menon, Andhra Pradesh: At 40, the Telugu Desam Party yearns for change, India Today, ‏31 במרץ 2021
3. ↑  Amit Bhardwaj, BJP, Jana Sena, Chandrababu Naidu's TDP finalise seat-sharing deal, India Today, ‏9 במרץ 2024

|  |  |
| --- | --- |
| בקרת זהויות עריכת הנתון בוויקינתונים | 
* GND: 7572551-4
* LCCN: n84221413
* VIAF: 123211243
* WorldCat: lccn-n84221413

 |